section_heading: Životopis
paragraph_text: Godine 2001. glumi u ratnoj drami Pad crnog jastreba pod palicom redatelja Ridleyja Scotta, a 2003. godine ostvaruje glavnu ulogu u Ang Leejevoj ekranizaciji strip junaka Hulka. U travnju iste godine započinje s radom na filmu Troja, inspiriranom Homerovom Ilijadom i to u ulozi Hektora, trojanskog princa. Filmski partneri su mu Brad Pitt i Orlando Bloom, velika imena Hollywooda. Za ulogu Hektora dobio je pozitivne kritike, te se moglo čuti kako je zasjenio i samog Brada Pitta. Troja je bila samo još jedna afirmacija velikog glumačkog talenta koji Bana posjeduje, iako se nikad nije glumački obrazovao.